
1.3. Pašreizējā situācija, problēmas un risinājumi
	Priekšlikums
Rīkojuma projekts paredz atļaut Zemkopības ministrijai nodot bez atlīdzības Madonas novada pašvaldības īpašumā nekustamo īpašumu "Viršu ceļš" (nekustamā īpašuma kadastra Nr. 7070 002 0180) – valsts meža zemi  - zemes vienību (zemes vienības kadastra apzīmējums 7070 002 0164) 0,6846 ha platībā – Ļaudonas pagastā, Madonas novadā. Saskaņā ar anotācijā sniegto informāciju, zemes vienībā esošā mežu platība ir 0,0146 ha. Ievērojot minēto, lūdzam izvērtēt nepieciešamību skaidrot anotācijā, kādēļ pašvaldībai nododamā visa zemes vienība uzskatāma par valsts meža zemi, jo no anotācijā norādītās informācijas tas nav secināms.

	Priekšlikums
Anotācijā norādīts, ka nekustamajā īpašumā konstatēta aizsargājamo sugu atradne – brūnā čakste. Lūdzam izvērtēt nepieciešamību anotācijā papildus skaidrot, vai konstatētā aizsargājamās sugas atradne rada ierobežojumus nekustamā īpašuma turpmākai izmantošanai. 

